cyanic-selkie/wikianc huggingface dataset:
Høgskoleingeniør
For å bli Bachelor i ingeniørfag må man ha R2 og FY1 (tidligere omtalt som 3MX og 2FY) i tillegg til generell studiekompetanse, eller ta et 1-årig forskurs for ingeniørutdanning, eller ta en såkalt tresemesterordning med sommerkurs i matematikk og fysikk før man starter på studiene.
Normalt kan man studere til Bachelor i ingeniørfag ved en av de statlige universiteter, eller regionale høyskolene som tilbyr ingeniørstudier eller ved Forsvarets høgskole.
Eksterne lenker
Baccalauréat en sciences
The Myth of the Framework
The Myth of the Framework: In Defence of Science and Rationality («Myten om rammen. Et forsvar for vitenskap og rasjonalitet») er en bok av den østerriksk-britiske filosofen Karl Popper (redigert av Mark Amadeus Notturno i samarbeid med forfatteren), som kom ut på forlaget Routledge (London) i 1994, bare kort tid etter forfatterens død. Boka inneholder ni av hans artikler og foredrag fra tidsrommet 1960 til 1979 og gir et innblikk i Poppers sosial- og moralfilosofiske arbeid.
Kapitteloversikt
Boka inneholder de følgende ni kapitlene [der hakeparentes angir hvor teksten opprinnelig eller tidligere har blitt publisert]:
Trollbuvatnet
Trollbuvatnet (nordsamisk: Ruollajávri) er en innsjø i Senja kommune i Troms og Finnmark. Det er en del av Lakselvvassdraget på Senja.
Lakselvvassdraget ble i 1980 vernet mot kraftutbygging gjennom verneplan II for vassdrag.
Demetrios Petrokokkinos
Demetrios Petrokokkinos (gresk: Δημήτριος Πετροκόκκινος, født 17. april 1878, død 10. februar 1942) var en gresk tennisspiller som deltok under sommer-OL i Athen i 1896.
Sammen med Dionysios Kasdaglis kom Petrokokkinos til doublefinalen under Sommer-OL 1896. De tapte i finalen til John Pius Boland / Friedrich Adolph Traun.
Sisinnius
Sisinnius (født i Syria, død 4. februar 708 i Roma) var pave fra 15. januar 708 og fram til sin død, 4. februar 708. Hans pavetid ble av de korteste i kirkehistorien.
Biografi
Man kjenner ikke til når Sisinnius født, men han oppgis i Liber pontificalis som syrer, og hans far skal ha vært en Johannes. Han ble valgt til å etterfølge Johannes VII på pavestolen, selv om han var så hardt plaget av gikt at han ikke en gang kunne spise ved egen hjelp, men han hadde ikke desto mindre en sterk karakter, og ble ansett å besitte hva som krevdes av tankekraft til å virke for embetets gagn.
Under sitt korte pontifikat beordret han at bymurene i Roma skulle bestrykes med kalk for å reparere dem. Han rakk også å konsekrere en biskop til Korsika. Sisinnius var pave i bare tjue dager.
Litteratur
Vera von Falkenhausen: «Sisinnio». I: Massimo Bray (utg.): ''Enciclopedia dei Papi. Istituto della Enciclopedia Italiana'', Bind 1: Pietro, santo. Anastasio bibliotecario, antipapa. Roma 2000, s. 640–641
Rollaug (album)
Rollaug er et musikkalbum utgitt av det norske rockebandet Rollaug i 1981. Albumet ble innspilt i Viking Studios i Øksendal, og produsert av Terje Tysland. Planlagt utgitt på Kåre Skjevik jr.'s plateselskap Rose Music, men ble oppkjøpt og gitt ut av Mariann Records. Kuriosa: På coveret er Roger Almvik stand in (under paraply, eller med ryggen til fotograf Ole Todnem) for Rune Evjen.
Sauda! Streik!
'Sauda! Streik!' er en roman av Tor Obrestad fra 1972.
Oddvar Bull Tuhus' spillefilm Streik! (1975) er basert på romanen.
Toksoplasmose
Toksoplasmose er en infeksjonssykdom, en zoonose, som forårsakes av den encellede parasitten Toxoplasma gondii. Tamkatt er hovedverten og hovedsmittekilden i Norge.
Katt er hovedvert
Bærer av parasitten er hovedverten kattedyr, i Norge i praksis tamkatt. At katt er hovedvert betyr at den kan bare formere seg i katt og det er katt som sprer eggene. Parasitten kan bruke en sekundærvert (mus, sau, menneske) som så må bli spist av katten igjen for å kunne fullføre sirkelen og igjen formere seg. Parasitten kan også vandre mellom sekundærverter, som hvis vi spiser dårlig oppvarmet sauekjøtt hvis sauen er smittet av parasitten fra katt – da vil parasitten vandre fra vår mage/tarm og vandre rundt i oss til den kapsler seg inn i vår hjerne og muskler. Vi blir litt syke av parasitten, men det er lite merkbart for voksne. Men for førstegangssmittede gravide er dette alvorlig.
Hos sekundærverter som mennesker, rotter og sau danner parasitten cyster som kapsler seg inn i muskler og hjerne, i håp om at sekundærverten skal bli spist av et kattedyr.
Smittemåte
Smitteoverføring skjer gjennom munnen. Kontakt med smitteførende katter og forurenset jord eller sand kan overføre parasitten. Vehikkelsmitte gjennom inntak av utilstrekkelig varmebehandlet kjøtt med levende cyster fra andre mellomverter, spesielt gris og sau for eksempel som spekemat. Frukt og grønnsaker kan være kontaminert på overflaten med parasittegg på grunn av frittgående katter. Drikkevannsbårne utbrudd er beskrevet. Barn kan være spesielt utsatt ved lek i sandkasser forurenset av katteavføring eller ved direkte kontakt med katter. Parasittegg i katteavføring kan være smittsomme i 18 måneder.
Hvordan unngå smitte
Det er viktig at man er oppmerksom på faren ved å bli smittet av toksoplasmose under graviditet. Smitten kan forårsake spontanabort eller alvorlige hjerneskader på ufødte fostre. Parasitten kapsler seg inn i muskler og hjerne også hos mennesker, og kan påvirke sinnstemning og reaksjonstid.
Jon A. Vereide
Jon Abrahamson Vereide (1865–1952) var en norsk lokalpolitiker, bonde i Gloppen kommune. Han var utdannet agronom, og ble ordfører i Gloppen kommune i Sogn og Fjordane først fra 1914 til 1919, deretter byttet Vereide og Elias Faleide på oppgaven, og Vereide fikk vervet igjen fra 1923 til 1928.
Toksoplasmose
Hvordan unngå smitte
For unngå smitte under graviditet, er det viktig med svært god hygiene.
Jon A. Vereide
Vereide giftet seg i 1899 med Oline Lotsberg fra Lote. De fikk seks barn.
Toksoplasmose
Hvordan unngå smitte
Vask hendene hyppig. Vær nøye med håndvask før mat. Vask hendene etter at man har vært i kontakt med jord, som f.eks etter hagearbeid.o.l, da parasitten kan overføres fra katters avføring som ofte finnes i jorden i opptil 18 måneder. Bruk gjerne hansker.
Unngå direkte kontakt med katters avføring.
Vær nøye med kjøkkenhygiene. Vask alle grønnsaker, frukter og bær godt før de skal spises. Vask også redskaper, for å unngå kryssforurensing.
Toksoplasmose hos dyr
Sykdommen er påvist både hos mennesker, pattedyr, fugler og krypdyr. I tilfeller med toksoplasmose hos sau, som ikke er uvanlig i Norge, er smitte fra katt årsaken. Landbruksdepartementet fraråder sterkt å ha sau som er drektig på de jordene som er i nærheten av gården, på grunn av fare for smitte fra katt. Katt i sauefjøs og grisehus må ikke forekomme.
Se også
Toksoplasmose hos sau
Ballon de Paris
Ballon de Paris er en aerostat, som fungerer som en turistattraksjon og som et verktøy for å øke bevisstheten om luftkvalitet, installert i Paris siden 1999 i André Citroën-parken. Designet og utviklet av Aerophile-selskapet, har det tatt imot en halv million besøkende på ti år.
Oldermann
Oldermann, eller på dansk oldermand, er en tittel som særlig blir brukt om en formann i et håndverkslaug. Ordet ble tidligere brukt om ledelsen av det hanseatiske kontor i Bergen, men fra 1600-tallet om formennene i de gamle håndverkslaugene ellers i Norge. Oldermannen førte regnskap, skrev ut svennebrev og annet og stod ansvarlig for at medlemmene overholdt de faglige kravene til kvalitet. Oldermannen ble opprinnelig valgt av laugsmestrene, men ble siden ofte utpekt av magistraten. Vervet som oldermann gikk på omgang, og vanlig tjenestetid var to–tre år.
Aldermand kunne på dansk bety «formann for bylaget». På svensk kan ålderman også brukes om äldste, det vil si «eldste». Eldste (på gresk presbyteros, fransk anciens og engelsk elders) er en urkirkelig æres- og embetstittel, overtatt fra jødedommen. Betegnelsen brukes også om en (valgt) formann for et gilde, laug eller gruppe av håndverksmestere.
Eksterne lenker
Wethâlder Bùirdeiseach Schepen Vereador
Fylkesvei 7418
Fylkesvei 7418 går mellom Selsøyvika fergekai og Skjelstad i Rødøy kommune.
Frem til 2019 hadde veien betegnelsen fylkesvei 443.
Kapervatnet
Kapervatnet kan vise til to elver, som begge ligger i Tranøy kommune i Troms:
Kapervatnet (Kaperdalen i Tranøy)
Kapervatnet (nordsamisk: Gahperjávri) er en innsjø i Senja kommune i Troms og Finnmark. Det ligger i nedbørfeltet til Lakselvvassdraget.
Lakselvvassdraget ble i 1980 vernet mot kraftutbygging gjennom verneplan II for vassdrag.
Østsida
Østsida var en gratisavis for østsiden av Kristiansand, det vil si Lund og resten av byen øst for Otra. Opprinnelig dekket den byen øst for Varoddbroa, altså gamle Randesund og Tveit kommuner. Avisa ble startet i 2002. Opplaget var på 17 000. Eier av Østsida var Kurt Mosvold og Roy Gundersen. Avisa ble i 2007 slått sammen med Vestsida til Kristiansand Avis.
DS «Navigator»
DS «Navigator» var et lasteskip bygget ved Fevigs Jernskibsbyggeri, Fevik, som byggenummer 30. Hun ble levert til D/S A/S Navigator ved Holdt & Isachsen, Stavanger i mars 1901.
Baker- og konditorbransjen
Baker- og konditorbransjen består av alle bedrifter knyttet til baking, fra store industribakeri til små håndverksbedrifter som produserer brød og kaker etter gamle tradisjoner eller internasjonale trender.
Bakerfaget har en lang tradisjon. Røttene går helt tilbake til Babylon, og de områdene som i dag heter Irak. Der framstilte de gjærbrød allerede for 5000 år siden. I Egypt ble denne kunsten videreforedlet gjennom korndyrking. De romerske bakerne utviklet det vi i dag kjenner som en bakerovn. I Tyskland ble det opprettet egne bakerlaug på 1200-tallet. I Norge er baking nevnt i gamle lover som Eidsivating kristenrett og Gulatingsloven. Siden den gang har kunsten å bake blitt videreutviklet. Industrialisering og den tekniske utviklingen har ført til færre håndverksbakerier og flere industribakerier.
Konditorfaget har ikke fullt så lange tradisjoner. Etter at sukkeret ble frigitt fra hoffene i Europa utviklet faget seg veldig på 1600-tallet. Kaker og fine bakverk ble allment tilgjengelig. I den første tiden ble konditoren omtalt som sukkerbaker. Konditoren var veldig nøye på at kaker og sukkerarbeider kunne utføres av faglærte konditorsvenner. I Norge ble konditorfaget et eget fag på 1800-tallet.
I tillegg til tradisjonelle baker og konditorbedrifter finnes det også en del spesialbakerier som har satset på produkter som lefser, lomper, flatbrød, pannekaker, vafler, pizza eller småkaker og kjeks. De store dagligvarene som, også selger brød og kaker, har gjort gunstige innkjøpsavtaler med de store industribedrifter.
Mesteparten av det som produseres av baker og konditorvarer i Norge selges innenlands. Bransjen er derfor ikke så avhengig av internasjonal økonomi og handelsavtaler for å overleve.
En baker har som oppgaver å lage forskjellige typer brød, boller, kringler, sukkerbrød, baguetter, loff og andre bakverk. Noen bakere jobber også i bedrifter som produserer pizzabunner eller andre halvstekte produkter.
Ian Cullen
Han spilte i Doctor Who-historien The Aztecs i 1964 og ble intervjuet i forbindelse med den for DVD-utgivelsen i 2002.
Baker- og konditorbransjen
En konditor lager kaker, søte bakverk, desserter, sjokolade, marsipan og sukkerarbeid. I tillegg lager de forskjellige typer fyll og kremer til kakene. En konditor jobber for eksempel i et konditori eller et bakeri med produksjon av konditorvarer.
Riot on an Empty Street
Riot on an Empty Street er det andre albumet til den norske musikkduoen Kings of Convenience. Det inneholder to samarbeidslåter med den kanadiske musikeren Leslie Feist. Albumet nådde 2.-plass på VG-listen i Norge og 49.-plass i Storbritannia. Musikkvideoen til I'd Rather Dance With You, den andre singelen fra albumet toppet MTVs europeiske liste som den beste musikkvideoen i 2004, og den vant den norske Alarmprisen 2005 for beste video.
Plectrocerum
Plectrocerum er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, røde og svarte trebukker. Antennene er tynne og svarte, hvert ledd med en tynn, innoverrettet pigg i spissen. Pronotum har rundede sider, dekkvingene er parallellsidige med en liten pigg ytterst. Beina er lange og tynne.
Dušan Maravić
Dušan Maravić (født 7. mars 1939 i Injoux-Génissiat i Frankrike) var en jugoslavisk fotballspiller som deltok i de olympiske leker 1960 i Roma.
Gjennom natten
Romanen handler om tannlege Karl Meyer som opplever sitt livs verste redsel da sønnen, Ole-Jakob, tar sitt eget liv. Det tragiske dødsfallet danner utgangspunktet for en mangetydig og rikt forgrenet roman som stiller grunnleggende spørsmål ved erfaringen. Hva gjør sorg med et menneske? Hvordan leve videre med smerten fra et uoverkommelig tap? Hvor langt kan en mann drives i sin fortvilelse og savnet etter et mistet barn?
Dušan Maravić
Maravić ble olympisk mester i fotball under Sommer-OL 1960 i Roma. Han var med på det jugoslaviske laget som vant fotballturneringen foran Danmark og Ungarn. Jugoslavia vant to kamper og spilte en uavgjort i gruppespillet, de vant gruppen på bedre målforskjell enn Bulgaria og gikk videre til semifinale. Semifinalen mot Italia endte 1-1 etter ekstra omganger. Det var 0-0 etter ordinær spilletid, begge lagen scoret i den siste ekstra omgangen. Jugoslavia gikk videre til finalen via loddtrekning. De vant finalen over Danmark med 3-1. Maravić spilte to kamper i turneringen.
Maravić spilte sju landskamper og scoret tre mål for Jugoslavia i 1960.
Gjennom natten
Dagbladet omtale boken som «Svart, skånselsløst mesterstykke fra Stig Sæterbakken». Boken ble tildelt P2-lytternes romanpris 2011 og Ungdommens kritikerpris 2011.
Delingsdalen naturreservat
Delingsdalen naturreservat ligger nordvest i Nordre Follo kommune, mellom Bunnefjorden og Gjersjøen. Reservatet er dominert av barskog med rike skogtyper som lågurtgranskog, høgstaudegranskog og rik sumpskog. Området er en velutviklet gammelskog med liten påvirkningsgrad. I tillegg er området mye brukt til fritidsformål, spesielt for befolkningen i Oppegård.
William E. Simon
William Edward Simon (født 27. november 1927 i Paterson i New Jersey, død 3. juni 2000 i Santa Barbara i California) var en amerikansk republikansk politiker, forretningsmann og filantrop. Han hadde også vervet som landets 63. finansminister under presidentene Richard Nixon og Gerald Ford.
Simon startet sin karriere med førstegangstjeneste som infanterist i United States Army før han avla sin grunneksamen ved Lafayette College i Easton, Pennsylvania i 1953. Etter studiene ble han ansatt av Union Securities og gikk videre som visepresident for Weeden & Company før han ble en av de høyest rangerte sjefene for investeringsbanken Salomon Brothers. Den 22. januar 1974 ble Simon innsatt som finansminister av presidenten Richard Nixon, og han fikk senere på året fortsatt tillit av Gerald Ford. I sin periode som minister ble han regnet som en tilhenger av laissez faire–kapitalisme.
Etter tiden som finansminister grunnla han selskapet Wesray Corporation sammen med Raymond G. Chambers. I 1984 grunnla han selskapet WSGP International og i 1988 William E. Simon & Sons. Samtidig med dette hadde Simon også styreverv i over 30 selskaper, blant andre Xerox, Citibank og Halliburton. Han grunnla også William E. Simon Center for Strategic Studies ved United States Air Force Academy og var dessuten styreleder for de konservative tankesmiene Heritage Foundation og Hoover Institution.
Simon døde den 3. juni 2000 i Santa Barbara i California etter en alvorlig lungesykdom og etterlot seg syv barn med to ektefeller.
Husby gårdskapell
Husby kapell er en langkirke fra 1905 i Nesna kommune og sokn i Nord-Helgeland prosti. Kapellet ble bygget som et privat gårdskapell på det gamle Husby gods på øya Tomma.
Kirken er bygget i tre og skal ha 100 plasser, i praksis er det i dag ikke plass for mer en om lag 60 mennesker.
Ved kongelig resolusjon av 16. januar 1905 ble det gitt tillatelse til å vigsle et bedehus oppført på Husby, som den gang lå i Dønnes sokn. Husby kapell skulle ha minst 4 gudstjenester for året, og kapellet fikk eget kirketilsyn.
Uklare retningslinjer for den kirkelige bruken av det private kapellet gjorde at biskopen i Sør-Hålogaland stengte kapellet som gudstjenestested på slutten av 1980-tallet. Siden var det i flere år bare i bruk til begravelser, julegudstjeneste andre juledag og noen få andre kirkelige handlinger etter særlig løyve fra biskopen. I 2005 ble kapellet igjen tatt i bruk som fast gudstjenestested for menigheten på Tomma. Det er forordnet seks årlige gudstjenester i kapellet.
Bachelor i ingeniørfag
Gradsbetegnelsen ble innført med kvalitetsreformen for høyere utdanning fra 1. januar 2003.
Avies
Avies Air Company er et flyselskap med base i Tallinn i Estland. Flyselskapet driver rutetrafikk mellom Tallinn og Kuressaare og Kärdla, chartertrafikk og godstrafikk.
Avies startet i 1991. Det var det første flyselskapet i Estland basert på privat kapital som startet taxi-flyging. I 2001 startet selskapet ruteflygning til Kuressaare, og sommeren 2002 også rute mellom Kuressaare og Visby på Gotland.
Selskapet bruker fly av typene Let 410 UVP, Jetstream 31, Learjet 55 og Learjet 60.
Calathus mollis
Calathus mollis er en av billene i delgruppen (underfamilien) Platyninae i familiegruppen løpebiller. Systematikken følger Carabidae of the World.
Utbredelse
Calathus mollis finnes i Europa, Nord-Afrika, litt østover i Asia. Også i Norge.
Utseende
Calathus mollis er 6-8 mm lang og en generelt litt smale løpebiller med lange slanke bein. Oversiden er ganske flat, mens buksiden er mer rund. Den er svart på farge. Antenner og bein er brun-røde. Antennens fjerde ledd med fine korte hår og en lang børste/børster i spissen. (Krever forstørrelse for å se). Kloen (kloleddet) ytterst på beina har fine tenner på innsiden. Dekkvingene to børstepunkt i det tredje rillemellomrom. Brystskjoldets bakhjørner litt nedtrykt, med tydelige bakhjørnevinkler, ikke avrundet.
Levevis
Larvene lever som predatore.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Institutt for lingvistiske og nordiske studier
Institutt for lingvistiske og nordiske studier (ILN) er et institutt under Det humanistiske fakultet ved Universitetet i Oslo.
Etablering
Instituttet ble opprettet i januar 2005. Instituttet driver med forskning og undervisning, og dets fagfelt er skandinavisk litteratur og språk, lingvistikk, irsk språk og kultur, norrøn filologi, litteraturdidaktikk, tekstvitenskap og -filologi, leksikografi, retorikk og språklig kommunikasjon, flerspråklighet, språkteknologi og datalingvistikk.
Telmex
Telmex (Teléfonos de México) er et meksikansk telekommunikasjonselskap som opererer i store deler av Amerika. Selskapet ble stiftet i 1947 og det var statlig eid frem til 1991. I 1990 startet presidenten Carlos Salinas de Gortari med en omfattende privatisering. Carlos Slim Helú var en av investorene som ble med i utviklingen videre da blant annet markedet for mobiltelefoner og Internettilgang blomstret opp.
Dødsmarsjen fra Bataan
Dødsmarsjen fra Bataan var forflytningen av amerikanske og filippinske krigsfanger etter den japanske seier i slaget om Bataan 1941-1942 under andre verdenskrig. En stor del av de allerede svekkede soldatene døde under de vanskelige forholdene, eller ble drept av japanske styrker under marsjen.
Den japanske befalshaver var general Masaharu Homma. Han ble allerede kort etter dødsmarsjen avskjediget og overført til reserven - men det var på grunn av felttogets høye kostnader og lange varighet, noe man tilskrev hans udugelighet.
Han ble etter krigsslutt dømt til døden for krigsforbrytelser av de allierte og arkebusert.
Forhistorie
Samtidig med, eller rett etter at den japanske flåte den 7. desember 1941 hadde gjennomført angrepet på Pearl Harbor, innledet japanske styrker straks samtidige invasjoner av flere land i Sørøst-Asia, heriblant Filippinene.
De filippinske og amerikanske soldater ble bokstavlig talt løpt over ende, noe som fikk den amerikanske ledelsen til å trekke general Douglas MacArthur tilbake fra Filippinene. Omkring 14 000 soldater fra det amerikanske marineinfanteri og 2 000 filippinske stridsvognsstyrker holdt en tid stand på halvøya Bataan og den nærliggende øya Corregidor.
Kapitulasjon
Den 9. april 1942 måtte generalmajor Edward P. King, som nå hadde kommandoen, overgi seg ved omkring 70 000 mann til de japanske erobrere under Homma Masaharu, da de knapt nok hadde noe mat og vann igjen. Dermed påførte de Japan et uventet høyt antall utsultede, syke og avmagrede fanger, som langt oversteg antallet av japanske styrker. Noen reddet seg ut på havet, hvor amerikanske torpedobåter tok dem ombord og førte dem til Corregidor. De som ble på land, ødela såvidt mulig sine skip og våpen og overgav seg deretter til japanerne.
Toyota Aygo
Toyota Aygo er en bybil bygget av den japanske bilprodusenten Toyota. Bilen kan fås 3 dørs eller 5 dørs. Aygo kom på markedet i 2005.
Dødsmarsjen fra Bataan
Dødsmarsjen
Da den japanske hær bare var sparsomt motorisert, var der bare få kjøretøyer til rådighet. Dagsmarsjer på 30 km med full oppakning var alminnelig både under opptreningen og under innsats, så derfor ble de fangene tvunget til å tilbakelegge knapt 100 km på 6 dager nordover til jernbanestasjonen i San Fernando. Derfra gikk det videre nordover inn i provinsen Tarlac til fangeleiren Camp O'Donnell. Det som foregikk under marsjen ble senere betegnet som en av de største japanske krigsforbrytelser under annen verdenskrig. Idet Japan ikke hadde underskrevet Genèvekonvensjonen, følte man seg ikke bundet av den, og japanerne behandlet fangene deretter. Den som ble stående eller falt om av utmattelse under marsjen, ble skutt, halshugget eller stukket ned med bajonett. Enkeltpersoner eller hele enheter ble utvalgt tilfeldig og utsatt for «den orientalske solbehandling». De måtte sitte stille uten noe over hodene i solen i flere timer. De som falt om ble drept. Det ble marsjert hele dagen. De som ikke holdt det angitte tempo, ble pint av vaktene til å gå raskere. Om natten kunne fangene ligge i det fri. Tidlig om morgenen ble de vekket igjen, og turen fortsatte. Under hele marsjen fikk de dårlig forpleining og vann av japanerne. De innfødte som forsøkte å gi fangene mat, ble skutt. Da fangene passerte langs en elv løp mange ned til vannet. De ble alle skutt. Først på de siste to dager utdelte vaktene små risboller – en pr. mann pr. dag.
Toyota Aygo
Bilen er et samarbeide mellom Toyota og PSA Peugeot Citroën, og bygges på deres fellesforetak TPCA i Kolín i Tsjekkia. Den har fått 4 stjerner i Euro NCAPs kollisjonstester.
Dødsmarsjen fra Bataan
Dødsmarsjen
Mens fangene i starten støttet hverandre, for eksempel ved at syke ble lagt på bårer og båret av sine kamerater, handlet det til sist for hver enkelt bare om å overleve. Hertil kom at den siste amerikanske bastion på Corregidor begynte at skyte med granater mot Bataan. Noen av de marsjerende ble rammet av sine egne styrker.
Toyota Aygo
Navnet kommer fra det engelske "i-go".
Dødsmarsjen fra Bataan
Dødsmarsjen
Blant fangene begynte sykdommer som malaria og entamoeba histolytica å florere. Mange ble ofre for dehydrering og sult. Av de opprinnelige 70 000 nådde knapt 54 000 målet.
Toyota Aygo
I 2009 fikk Aygo en facelift, samtidig med dens søstermodeller Peugeot 107 og Citroën C1.
Dødsmarsjen fra Bataan
Etterspill
Den 6. juni 1942 gjennomførte den japanske okkupasjonsmakt et amnesti for de filippinske fanger, og de ble løslatt. De amerikanske soldater ble overført til en annen fangeleir, Cabanatúan, i provinsen Nueva Ecija.
Etter noe tid i denne leir ble fangene ført ombord på 11 skip som ble kjent som «helvetesskipene». De skulle seile fangene til Busan i Korea. Stuet sammen som sardiner i dåse måtte soldatene tilbringe 33 dager ombord under overfarten. Nederlandske ubåter, som ikke visste noe om at krigsfanger var ombord, angrep skipene og senket seks av dem.
Etter krigsslutt dømte en amerikansk militærdomstol den japanske kommandanten Masaharu Honma til døden for alvorlige krigsforbrytelser.
Om han direkte gav ordre til mishandlinger, kunne ikke avklares. I det minste tolererte han de umenneskelige handlinger som hans underordnede utførte. Homma ble henrettet den 3. april 1946 i Los Baños sør for Manila.
Gunnhild Seljenes
Gunnhild Irene Seljenes (født 18. september 1978) er en norsk barista. I mars 2005 ble hun norgesmester i baristakunst. I 2003 ble Seljenes nummer fem og i 2004 ble hun slått av Tim Wendelboe som vant VM det året. I 2005 fikk hun en sjetteplass i VM.
Da hun ble norgesmester arbeidet hun på Kaffebønna i Tromsø. Nå jobber hun på Kaffehuset Den Gyldne Bønne i Oslo.
Seljenes' egenkomponerte kaffe, som hun vant norgesmesterskapet med, bestod av hvit valderonesjokolade, blandet ut med espresso og toppet med eggeplomme, som var pisket ut med sukker og tilsatt lime og limeskall.
Hun kommer opprinnelig fra Finnsnes i Lenvik kommune.
Silvester Takač
Takač ble olympisk mester i fotball under Sommer-OL 1960 i Roma. Han var med på det jugoslaviske laget som vant fotballturneringen foran Danmark og Ungarn. Jugoslavia vant to kamper og spilte en uavgjort i gruppespillet, de vant gruppen på bedre målforskjell enn Bulgaria og gikk videre til semifinale. Semifinalen mot Italia endte 1-1 etter ekstra omganger. Det var 0-0 etter ordinær spilletid, begge lagen scoret i den siste ekstra omgangen. Jugoslavia gikk videre til finalen via loddtrekning. De vant finalen over Danmark med 3-1. Takač spilte en kamp i turneringen.
Takač spilte tolv landskamper og scoret to mål for Jugoslavia i perioden 1960–1962.
Walther Hewel
Walther Hewel (født 2. januar 1904 i Köln, død 2. mai 1945 i Berlin) var tysk diplomat og SS-general. Han var en av den tyske diktatoren Adolf Hitlers få personlige venner.
Hewel begikk selvmord helt på slutten av andre verdenskrig.
Bakgrunn
Han var sønn av en kakao-fabrikkeier og studerte etter abitur i 1923 ved det tekniske universitetet i München. På denne tiden giftet han seg med sin kone Blanda.
Mellomkrigstiden
Han ble medlem av Sosstrupp Hitler da han var 18 år og dette skal ha vært medvirkende til hans nære forbindelser med Hitler. Samme år han flyttet til München, deltok han i ølkjellerkuppet som fanebærer for Hitlers vaktstyrke og satt syv måneder i Landsberg fengsel for høyforræderi sammen med Hitler. Her tjenestegjorde han som Hitlers personlige tjener.
Etter løslatelsen, arbeidet han som kaffeforhandler, og bygget slik opp et stort internasjonalt kontaktnett. Han ble medlem av NSDAP (nazipartiet) i 1933 og utover i 1930-årene ble han knyttet til den tyske diplomatiske tjenesten, hvor han tjenestegjorde fram mot andre verdenskrig. Han ble også medlem av SS og nådde graden Brigadeführer (1942).
I 1938 ble han kalt tilbake til Tyskland og tjenestegjorde ved det tyske utenriksdepartementet, og refererte blant annet 15. mars 1939 konferansen mellom Hitler og den tsjekkiske presidenten Emil Hácha.
Christer Hultgren
Han er bosatt i Karlskrona, arbeider med IKT og er musikkleder i pinsebevegelsen.
Walther Hewel
Andre verdenskrig
Før Hitler begikk selvmord i Førerbunkeren 30. april 1945, hadde Hewel hele tiden vært hos Hitler og det antas at han både forsøkte å oppmuntre Hitler til å fortsette kampen. Etter Hitlers selvmord flyktet han fra bunkeren i en gruppe ledet av SS-Brigadeführer Wilhelm Mohnke. Traudl Junge beskriver i sine memoarer at Hewell på denne tiden virket fullstendig forvirret og ute av stand til å ta de enkleste beslutninger.
Da gruppen fant en tysk enhet 2. mai 1945 ved Wedding-bryggeriet, snakket Hewel om at han ville begå selvmord. De andre forsøkte å snakke ham fra det, men han drepte seg selv på samme måte som Hitler ved at han skjøt seg samtidig som han bet over en cyanid-kapsel.
St. Andreaslogen Akershus
St. Andreaslogen Akershus er en St. Andreasloge (St. Andreasloge nr. 6) i Den Norske Frimurerorden som ble innviet den 18. desember 1924 i Kristiania. Logen ble ved grunnleggelsen underlagt Den Norske Store Landsloge.
Logens valgspråk er: Gjennom Kamp og Trængsler til Forædling.
Logen ble opprettet for å avlaste St. Andreaslogen Oscar til den flammende Stjerne, som i tiden etter første verdenskrig fikk en stadig større tilstrømning av frimurere tilhørende St. Johannesloger i Kristiania, Østfold, Vestfold og Kristiansand.
Electra Glide in Blue
Electra Glide in Blue er en amerikansk action-drama-film fra 1973 regissert av James William Guercio. Hovedrollene spilles av Robert Blake og Billy Green Bush.
Handling
Big John (Blake) er en kortvokst trafikk-konstabel på motorsykkel (Electra) i Arizona som drømmer om å bli detektiv i mordkommisjonen. Han gjør en god jobb og omsider blir hans drøm oppfylt og får arbeide som detektiv for inspektør Narve Poole (Mitchell Ryan). John blir imidlertid betenkt over sitt valg da han oppdager den kynisme og brutalitet som preger Poole, og vender tilbake som trafikkonstabel sammen med sin gamle makker Zipper (Bush).
Om filmen
Filmen ble nominert for Gullpalmen ved Filmfestivalen i Cannes i 1973. Blake ble nominert til beste mannlige hovedrolle ved Golden Globe i 1974.
Nick Nolte hadde en liten birolle i filmen, som også var en av hans aller første filmroller.
I rollene
(utvalg)
Björgvin Páll Gústavsson
Björgvin Páll Gústavsson (født 24. mai 1985 i Hvammstangi) er en islandsk håndballspiller. Han er målvakt på klubblaget SC Magdeburg i Tyskland og på Islands herrelandslag i håndball.
Björgvin Páll Gústavsson ble født i Hvammstangi og vokste opp i Kópavogur. Han har tidligere spilt for HK Kópavogs og Fram Reykjavík på Island, TV Bittenfeld i Tyskland og  inntil 2011 i Kadetten Schaffhausen i Sveits.
Gordon Gunson
Gordon Gunson (født 1. juli 1904 i Chester, død 1991) var en engelsk fotballspiller.
Gunson spilte for Brickfields (amatør), Nelson, Wrexham og Sunderland før han ble hentet til Liverpool av manager George Patterson i mars 1930.
Gunson var vingspiller, og fikk sin debut for de røde 15. mars 1930 i bortekampen mot Bolton, i en kamp Liverpool vant 2-0. Hans første mål kom 10 dager senere, 25. mars i hjemmekampen mot Aston Villa på Anfield. Også denne kampen endte med 2-0 seier for de røde.
I sesongen 1931/1932 var han sammen med Tom Bradshaw de eneste spillerne som var involvert i samtlige av de 46 kampene Liverpool spilte.
Han ble værende i Liverpool frem til 1934, da han signerte for Swindon. Senere i karrieren spilte han for Wrexham for andre gang, og også for Bangor City før han la opp som spiller.
Glaphyridae
Glaphyridae er en liten familie av biller som hører til gruppen skarabider (Scarabaeoidea). De er gjerne hårete og livlig fargede biller som flyr mye og kan finnes på blomster. En del arter etterligner bier og humler, såkalt mimikry. Familien finnes ikke i Norge, men det er en del arter lenger sør i Europa.
Utseende
Middelsstore (6–20 mm), avlange biller, ofte brokete farget og tett hårete. Mange etterligner bier og humler. Grunnfarge gulbrun til svart, ofte med metallglans. Hele kroppen er dekket med lange, oppstående, fine hår av varierende farge. Hodet er nedoverbøyd, antennene er 9- eller 10-leddete med en tre-leddet vifte, alle leddene fløyelsaktig hårete. Fasettøynene er delt av en list i fremkanten. Overleppen (labrum) og kjevene (mandibler) stikker fram foran hodeframkanten (clypeus). Brystskjoldet (pronotum) er mer eller mindre kvadratisk, hvelvet, ofte tett punktert og hårete. Dekkvingene er avlange, den ytterste delen er ofte tynn og spissene spriker slik at de ikke dekker hele bakkroppen. Beina er kraftige, framleggene (tibiae) har et par tenner på utsiden, mellom- og bakleggene kan ha forskjellig utviklede sporer. Føttene er fem-leddete, nokså lange og kraftige.
Levevis
Lite er kjent om biologien. De voksne billene flyr om dagen og kan finnes svermende over blomster og busker i sandige områder. Larvene finnes blant annet i sanddyner ved kysten, der de spiser på råtnende plantedeler.
Utbredelse
Gruppen er utbredt i varme, tørre områder over det meste av Jorda.
Tallrike fossiler
Denne familien er forholdsvis godt belagt som fossiler. Fram til 2016 er det beskrevet 18 fossile arter, 10 av dem fra Kina, de eldste er rundt 125 millioner år gamle.
Mats Berggaard
Mats Søhagen Berggaard (født 24. august 1995 i Hønefoss) er en norsk skihopper, som representerer Stranden IL/Flying Team Vikersund.
Han markerte seg internasjonalt i desember 2010, da han vant to FIS-renn på Notodden 15 år gammel. Dette gjør ham til den yngste nordmannen som har vunnet et renn i FIS-cup.
Han deltok i junior-VM og ungdoms-OL i 2011. I junior-VM i Otepää i Estland i januar fikk han bronsemedalje i laghopp, sammen med Espen Røe, Anders Fannemel og Sigurd Hagehaugen, Østerrike vant, foran Tyskland. I den individuelle konkurransen kom han på 21.-plass. Ved European Youth Olympic Winter Festival i Liberec i Tsjekkia i februar ble det bronse bak Jarkko Maata og Ulrich Wohlegenannt.
Ved NM 2011 i februar fikk han 14.-plass i stor bakke. , og i mars vant han gull i normalbakke i junior-NM. I tillegg fikk han sølv i laghopp og fjerdeplass i stor bakke.
2012 startet med ungdoms-OL i Innsbruck i Østerrike i januar. Her fikk han sølv, bak Anže Lanišek fra Slovenia.
Ved junior-NM 2012 vant han gull i normalbakke, i Midtstubakken. Daniel Andre Tande tok sølvet, og Simen Key Grimsrud bronsen. Han deltok også ved NM for seniorer i Granåsen i 2012, der kom han på 12.-plass i stor bakke, og NM i laghopp i Voss, der han vant bronse for Buskerud sammen Anders Jacobsen, Daniel-André Tande og Fredrik Aalien.
Mats har i senere tid trenet barn i skihopping. Han var også tredje beste Jax-spilleren i verden på ett punkt i League of Legends som toplane-main før han byttet til ADC-rollen.
Christian Steen
Christian Steen (født 2. juli 1977) er en norsk tidligere fotballspiller. Han spilte på slutten av sin karriere midtstopper for Molde FK. Han la opp etter 2011-sesongen.
Christian Steen kom til Molde fra Tromsø IL etter 2007-sesongen. Han har tidligere spilt for b.la. annet Aalesund FK, Rosenborg Ballklub og Bodø/Glimt.
Noe av det som kjennetegner Steen er den kompromissløse spillestilen og han rager ofte høyest i duellene med motstanderne.
Steen er lillebror til de tidligere elitespillerne i kvinnehåndball Ingrid Steen og Pia Steen.
Guillermo Celis
Guillermo León Celis Montiel (født 8. mai 1993) er en kolombiansk fotballspiller som spiller for Deportes Tolima.
Calathus rotundicollis
Calathus rotundicollis er en av billene i delgruppen (underfamilien) Platyninae i familiegruppen løpebiller. Systematikken følger Carabidae of the World.
Utbredelse
Calathus rotundicollis finnes i Europa. Ikke i Norge.
Utseende
Calathus rotundicollis er nær 1 cm lang og en generelt litt smale løpebiller med lange slanke bein. Oversiden er ganske flat, mens buksiden er mer rund. Den er brunlig svart på farge. Antenner og bein er ganske mørke brun-røde. Antennens fjerde ledd med fine korte hår og en lang børste/børster i spissen. (Krever forstørrelse for å se). Kloen (kloleddet) ytterst på beina har fine tenner på innsiden. Dekkvingene to børstepunkt i det tredje rillemellomrom. Brystskjoldets bakhjørner litt nedtrykt, med tydelige bakhjørnevinkler, ikke avrundet.
Levevis
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Fight Club (film)
Fight Club er en amerikansk thrillerfilm fra 1999 som til tider krysser over i mørk komedie. Filmen er basert på romanen Fight Club av Chuck Palahniuk og er regissert av David Fincher med Brad Pitt, Edward Norton, og Helena Bonham Carter i hovedrollene. Filmen inneholder originalmusikk laget spesielt for filmen av the Dust Brothers.
Handlingsreferat
Fortelleren misliker jobben sin og eiendelene sine, og lider av kronisk insomnia. For å kurere dette deltar han i forskjellige støttegrupper, og utgir seg for å lide av en rekke ulike sykdommer. Men en annen bedrager, Marla Singer, begynner å delta i de samme støtte-gruppene. De to blir enige om å dele hvilke støttegrupper de skal gå i. På et fly hjem fra en forretningsreise møter Fortelleren såpe-selgeren Tyler Durden. Fortelleren kommer hjem men oppdager at leiligheten hans, og alle eiendelene hans har blitt ødelagt i en eksplosjon. Motløs over tapet av alle hans materielle goder kontakter han Tyler, og de møtes ved en pub.
Tyler forteller ham at han er fanget av forbrukerisme. På parkeringsplassen ber han fortelleren slå ham, og de har en slåsskamp. De blir snart enige om å gjøre det igjen. Fortelleren flytter inn i Tylers hjem, et stort falleferdig hus i et industri-område. De har flere slåsskamper utenfor puben, som tiltrekker seg stadig større folkemengder. Slåsskampene blir flyttet til en kjeller under puben, hvor mennene grunnlegger den eponyme Fight Club - som regelmessig møtes. Marla tar en overdose piller, og kontakter Fortelleren for å få hjelp. Han ignorerer henne, men Tyler reiser til leiligheten hennes for å redde henne. De innleder et seksuelt forhold, til fortellerens store irritasjon. Tyler advarer Fortelleren om aldri å snakke med Marla om ham. Fortelleren utpresser sjefen sin, og slutter i jobben.
Flere nye medlemmer slutter seg til Fight Club, inkludert Robert Paulson, en mann med testikkel-kreft som Fortelleren tidligere hadde møtt i en av støttegruppene han gikk i. Tyler rekrutterer deretter medlemmene til en ny anti-materialistisk og anti-korporativ organisasjon, Project Mayhem, uten Fortellerens viten. Gruppen engasjerer seg i hærverk over hele byen, noe som i økende grad plager Fortelleren. Etter at Fortelleren klager over at Tyler har ekskludert ham fra gruppen, avslører Tyler at det var han som tidligere forårsaket eksplosjonen i Fortellerens leilighet. Når Paulson blir drept av politiet under en sabotasje-aksjon, forsøker fortelleren å stoppe resten av prosjektet. Han oppdager at Tyler hadde besøkt en rekke byer over hele USA, og at «Project Mayhem» har spredt seg over hele landet. I en by tiltaler et prosjekt-medlem Fortelleren som Mr. Durden
Forvirret ringer fortelleren til Marla, og oppdager at hun også tror han er Tyler Durden. Tyler dukker opp på hotell-rommet, og avslører at Fortelleren har Dissosiativ identitetsforstyrrelse. Fortelleren avdekker Tylers planer om å ødelegge bygninger over hele byen. Han ber Marla om unnskyldning, og advarer henne om at hun er i fare. Men hun er lei av hans motstridende oppførsel, og nekter å lytte. Han forsøker å advare politiet, men betjentene er også medlemmer av Prosjekt Mayhem. Fortelleren forsøker å bli kvitt eksplosivene i en bygning, men Tyler dukker opp for å ta kontroll over situasjonen.
Priser
Fight Club har mottatt følgende priser:
Fight Club har også vært nominert til følgende priser:
Peugeot 309
Peugeot 309 (1985–94) er en mindre (kompakt) familiebil fra franske Peugeot.
Den var tenkt som etterfølger til Talbot Horizon og tegnet ved PSAs designkontor i Coventry, og bygd i franske Poissy som en forlenget Peugeot 205. Høyrerattede utgaver ble laget i England der 309 solgte godt.
Motoren var både bensin og diesel, og var på 130 hk i den sportslige GTi.
Den ble i Norge solgt for mellom 100 og 130 tusen kroner i 1986.
Diyarbakır
Diyarbakır (kurdisk: Amed; osmantyrkisk: دیاربکر, Diyâr-i Bekr, «Bekrs land»; zazaisk: Diyarbekir; gresk: Ἄμιδα, Amida; gammelsyrisk: ܐܡܕ, Amed eller ܐܡܝܕ, Amid, armensk: Amida) er en by i østlige Tyrkia og er administrasjonhovedsete for provinsen med det samme navnet.
Når byen ble grunnlagt er usikkert, men den har en historie som strekker seg så langt tilbake som til over 200 år før Kristus. I assyriske og kurdiske tekster blir byen kalt Amed og regnes som en viktig kurdisk by. Byens navn var tidligere Diyâr-ı Bekr under Det osmanske riket. , men ble endret til nåværende navn i 1937.
Byen fikk et eget universitet i 1973. Næringlivet består av produksjon av ull, bomull, ris, og noe tekstiler. Byen ligger like ved elven Tigris. Diyarbakir har nå ca. 843 460 innbyggere.
Fylkesvei 7392
Fylkesvei 7392 går mellom Storselsøy i Rødøy og Hestmona i Lurøy. Veien er 6,0 km lang.
Frem til 2019 hadde veien betegnelsen fylkesvei 404.
Kapervatnet (Ånderdalen i Tranøy)
Kapervatnet er en innsjø i Senja kommune i Troms og Finnmark. Det ligger innenfor Ånderdalen nasjonalpark og er en del av nedbørfeltet til Ånderelva.
Ånderelvvassdraget ble i 1980 vernet mot kraftutbygging gjennom verneplan II for vassdrag.
Paprika
Paprika er en storvokst, mild variant av paprikaslekten som blir brukt som grønnsak og garnityr i matlaging.
Paprika finnes i mange ulike farger, mørkefiolett, gul, rød, grønn, hvit og orange. Den grønne paprikaen er kart som endrer farge når den modner.
Paprika kommer opprinnelig fra Syd- og Mellom-Amerika, men den milde smaken kommer fra et recessivt gen som ble oppdaget og dyrket videre i Ungarn.
Riverside County
Riverside County er et fylke i den amerikanske delstaten California. Det ligger i den sørlige delen av staten og grenser mot San Bernardino County i nord, Imperial County og San Diego County i sør og mot Orange County i vest. Det har også grense mot delstaten Arizona i øst der elven Colorado utgjør en naturlig grense.
Kastanjeslekten
Kastanjeslekten (Castanea) er en slekt med løvfellende trær og busker i bøkefamilien.
Noen arter er opptil 30 m høye trær med én rett stamme. Slike arter er edelkastanje (Castanea sativa), Castanea henryi og tidligere amerikakastanje (C. dentata). De andre artene er lavere og har ofte flere stammer. Barken er furete, og kvistene har ikke endeskudd. Bladene er stive med sidenerver som ikke er forgrenet, og hver nerve ender i en tornete tann. Bladene sitter egentlig spredt, men bladstilken er vridd, så det ser ut som om bladene sitter parvis.
Kastanjetrær er sambu med adskilte hann- og hunnblomster på samme tre. Hannblomstene sitter i lange rakler. Hunnblomstene sitter enten nederst i raklene med hannblomster eller i egne, korte rakler. Hannblomstene har 10–12 pollenbærere. Blomstene dufter sterkt og bestøves av bier og andre insekter. Nøttene sitter 1–3 sammen i en tornete skål, cupola.
Slekten er disjunkt utbredt i de tre områdene med temperert løvskog på den nordlige halvkule. Edelkastanje vokser i Europa og Vest-Asia, og er naturalisert i Nord-Afrika. I Kina, Korea og Japan er det til sammen fire arter. Ulike kilder angir mellom tre og sju arter i østlige Nord-Amerika. Her vokste tidligere amerikakastanje før den ble omtrent utryddet av en innført soppsykdom tidlig på 1900-tallet.
De spiselige nøttene heter kastanjer. De er litt astringerende, og er det er ikke vanlig å spise dem rå. De kan blant annet stekes eller males til mel. Trevirket minner om eik og brukes på samme måte.
Kastanjeslekten er ikke i nær slekt med hestekastanjeslekten (Aesculus), som er de mest kjente kastanjene i Norge. Hestekastanje har også brune nøtter omgitt av et tornete hylster, men disse nøttene er ikke spiselige og er større enn de egentlige kastanjene. Vannkastanje er rotknollene til sumpplanten Eleocharis dulcis i starrfamilien. Vann-nøtt (Trapa natans) har store, spiselige frø som minner om kastanjer.
Rapsjordloppe
Rapsjordloppe (Psylliodes chrysocephala) er en bille som tilhører familiegruppen bladbiller (Chrysomelidae).
Rapsjordloppe er mellom 3-4,5 mm lang. Den har en mørke, svart, metallisk glans på halsskjoldet (pronotum) og dekkvingene. Halskjoldet har fin punktur, mens dekkvingene har noen rekker av en langsgående grovere punktur. Kroppen er langsmal og oval som bladbillene ofte er, Halskjoldet og dekkvingene går over i hverandre uten en markert «skulder». Hodet er mer brunlig, eller rødt, antennene er lyse ved roten, men mer blålig eller grønn mot spissen. Beina er lyse, gule eller litt gulbrune. Baklårene er tykkere enn de andre lårene og mørke på farge.
Både larvene og de voksne (imago) billene lever av å spise blad på næringsplanten.
Rapsjordloppe tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Theprisa
Theprisa er en slekt av løpebiller.
Utseende
Middelsstore (ca. 6 millimeter), ovale, blankt svarte løpebiller. Hode, pronotum og dekkvingeer er rundede hver for seg (danner ikke noen kontinuerlig kurve sett ovenfra).
Lagret prosedyre
En lagret prosedyre (engelsk: stored procedure) er en navngitt følge av kommandoer, som regel SQL, som tidligere har blitt kompilert og lagret i databaseserveren. Slike prosedyrer kan utføres av klientapplikasjoner som om de skulle være en egen kommando.
Lagrete prosedyrer bidrar til å øke sikkerheten i et databasesystem. Fordi en klientapplikasjon som regel ikke lenger trenger rettigheter for direkte SQL-kommandoer, har en angriper ingen muligheter til å manipulere databasen direkte, for eksempel med SQL-injeksjon.
Fueled by Ramen
Fueled by Ramen (ofte forkortet til FBR) er et plateselskap som ble grunnlagt av John Janick og Vinnie Fiorello i 1996. De holder til i New York, USA (med kontor i Tampa, Florida) og fokuserer mest på musikk som pop punk, alternativ rock og emo.
Artister
Listen under er en liste med de mest kjente og aktive artistene/gruppene som er signert til Fueled by Ramen idag.
Vampire Weekend
Vampire Weekend er et amerikansk indie-band fra New York. De er kjent for sin originale miks av indierock, afropop og karibiske rytmer.
Historie
Bandmedlemmene møttes på det anerkjente Columbia University i New York, men droppet ut av studiene for å danne Vampire Weekend i 2006.
Debutalbumet, Vampire Weekend, fikk gode anmeldelser. Fire singler ble sluppet fra albumet, «Mansard Roof», «A-Punk», «Oxford Comma» and «Cape Cod Kwassa Kwassa», men kun «A-Punk» og «Oxford Comma» gjorde det bra på singellistene. Albumet ble kåret av Under The Radar magazine som årets andre beste album i 2008 og av Rolling Stone Magazine, det 10. beste album av året.
Norgesbesøk
Bandet gjestet Hovefestivalen den 24. juni 2008, hvor de spilte på festivalens amfiscene rundt midnatt. Konserten ble blant annet karakterisert av NRK sitt musikkmagasin, Lydverket, som en av festivalens beste konserter.
Vampire Weekend opptrådte også på Øyafestivalen i Oslo 11. august 2009.